stanford-oval/wikipedia huggingface dataset:
USB
Ohjelmistotuki

Windows 95 OSR 2.1 ja sitä uudemmat Windows-käyttöjärjestelmät tukevat USB:tä. Linux on tukenut USB:tä versiosta 2.2.18 alkaen. Myös Mac OS 9 ja macOS tukevat USB:tä.
Laitteistotuki

Lähes kaikki tietokonevalmistajat varustavat uudet konemallinsa USB-liitännöillä. USB-liittimellä varustetaan myös osa näytöistä.
Xbox-konsolin ohjaimissa käytetään USB-liitäntää, mutta liitin on muotoiltu siten, että se ei sovi tavallisiin tietokoneisiin. PlayStation 2:ssa ja PlayStation 3:ssa on lisälaitteiden liittämiseksi USB-portteja: PS2:ssa niitä on kaksi ja PS3:ssa 2-4 konsolin mallista riippuen. Microsoftin Xbox 360 -konsoli käyttää USB-portteja, joten ohjaimet voidaan kytkeä myös tietokoneeseen; langattomat Xbox 360 -ohjaimet voi liittää konsoliin tai tietokoneeseen USB-kaapelilla, mutta ohjaimissa itsessään on epästandardi B-liitäntä ja liittäminen vaatii erikoiskaapelin. Xbox One käyttää puolestaan ohjaimissa standardinmukaista USB micro-B -liitintä, joten ne voidaan liittää konsoliin tai tietokoneeseen tavallisella kaapelilla. PlayStation Portablessa on käytettävissä tiedonsiirtoon USB-kaapeli ja Nintendon Wii-konsolissa on kaksi USB-porttia.
Osassa digibokseista on USB-liitäntä kuvien sekä musiikin siirtämiseen tietokoneen ja digiboksin välillä. Erilaiset kannettavat musiikkisoittimet varustetaan lähes aina USB-liitännällä. Liitäntä on myös useissa televisioissa sekä autoradioissa.
USB-portin etuja

Plug and Play: Automaattinen asennus ja USB-ajurien asennus.
Hot-Plug-ominaisuus: Laitteen voi milloin tahansa kytkeä toimivaan tietokoneeseen eikä uudelleenkäynnistystä tarvita.
Samaan USB-porttiin voi kytkeä jopa 127 laitetta samaan aikaan.
Suuri nopeus verrattuna perinteiseen sarjaporttiin.
Vaikutus

USB on korvannut useita muita tietokoneissa aiemmin käytettyjä liitäntöjä:
sarjaportti
rinnakkaisliitäntä
peliportti
PS/2-liitin
Apple Desktop Bus
FireWire (IEEE 1394)
2000-luvulla USB-korvasi muuta tekniikkaa, esimerkiksi levykeasemat jäivät pois USB-muistien yleistyessä. USB:stä tuli myös keino kytkeä muita ulkoisia oheislaitteita kuten Wi-Fi-sovittimia.
FireWire (IEEE 1394) oli USB:n alkuaikana nopeampi, mutta se oli myös kalliimpi toteuttaa sekä nimen käyttö vaati lisenssimaksun maksamista Applelle. Tästä johtuen standardi hajaantui ja eri ratkaisut tarvitsivat eri kaapeleita.
eSATA (External SATA) oli SATA-väylän laajennus ulkoisille kiintolevyille. Käytännössä USB-väylän nopeutumisen vuoksi se ei ikinä yleistynyt.
Kirjallisuutta

Lähteinen, Olavi; Pietikäinen, Ville; Kosonen, Harri: Uusi PC-tekniikan käsikirja, s. 284–289.  6. painos. Helsinki Media Erikoislehdet, 2000.  ISBN 951-832-051-9
Aiheesta muualla

Kuvia tai muita tiedostoja aiheesta USB Wikimedia Commonsissa
Uski, Juho: Usb monena versiona, MikroPC 8/2006, s. 50–52 (Arkistoitu – Internet Archive)
Hi-Speed USB 2.0 logo
Disney Television Animation

| Disney Television Animation |
| --- | --- |

Yritysmuoto:  tytäryhtiö
Perustettu:  1984
Toimitusjohtaja:  Mike Moon
Avainhenkilöt:  Eric Coleman (Senior Vice President)
Kotipaikka:  Glendale, Kalifornia
Toimiala:  televisio
Tuotteet:  animaatio-ohjelmat
Omistaja:  The Walt Disney Company
Infobox OKVirheellinen NIMI-arvo: 
Disney Television Animation (DTVA) on yhdysvaltalainen animaatioita tuottava tuotantoyhtiö. Se perustettiin vuonna 1984 nimellä Walt Disney Pictures Television Animation Group, ja myöhemmin vuonna 1987 nimi muutettiin Walt Disney Television Animationiksi. Vuonna 2011 nimi lyhennettiin muotoon Disney Television Animation.
Vuodesta 1998 yhtiön päämaja on ollut Frank G. Wells -rakennuksessa Team Disney Burbank -rakennusta vastapäätä. Frank G. Wells oli erityisesti suunniteltu televisioanimaatoita varten, ja yhtiöllä on myös toinen rakennus Glendalessa, jonne yhtiö siirtyi vuonna 2002. Sen entiset päämajat sijaitsivat Motion Picture and Television Academyssä Pohjois-Hollywoodissa ja Cahuengassa.
Nykyisin Disney Television Animation on osa Disney Channelia. Yhtiön puheenjohtajana toimi Barry Blumberg, joka ilmoitti eroavansa tehtävästään marraskuussa 2005. Mike Moonista tuli helmikuussa 2006 yhtiön uusi varapresidentti.
Televisiosarjat

Walt Disneyn tuotantoa 1980-luvulta nykypäivään.
Televisiosarjat > 1980–luku

Kummikarhut (1985–1991)
Vusselit (1985–1986)
Ankronikka (1987–1990)
Nalle Puhin uudet seikkailut (1988–1991)
Tikun ja Takun pelastuspartio (1989–1990)
Televisiosarjat > 1990–luku

Pilipalipilotit (1990–1991)
Varjoankka (1991–1992)
Hopon poppoo (1992–1993)
Raw Toonage (1992–1993)
Pieni merenneito (1992–1994)
Kahjokatti (1993–1995)
Marsupilami (1993–1995)
Aladdin (1994–1996) (Aladdin-elokuvan spinoff-sarja.)
Gargoyles (1994–1997)
The Schnookums and Meat Funny Cartoon Show (1995–1996)
Timon ja Pumba (1995–1998) (Leijonakuningas-elokuvan spinoff-sarja.)
Nokkapokka (1996–1997) (Ankronikan sisarsarja/spinoff-sarja.)
Mestarit (1996–1997)
Viidakkoviikarit (1996–1998)
Brand Spanking New! Doug (1996–1999)
101 dalmatialaista (1997–1998)
Disneyn Välitunti (1997–2001)
Pepper Ann (1997–2000)
Herkules (1998–1999)
Akun tehdas (1999–2001)
Televisiosarjat > 2000–luku

The Weekenders (2000–2004)
Teacher's Pet (2000–2002)
Buzz Lightyear of Star Command (2000–2001)
Mikin klubi (2001–2004)
Lloyd in Space (2001–2004)
The Proud Family (2001–2005)
Disneyn Tarzanin legenda (2001–2003)
Teamo Supremo (2002–2004)
Kim Possible (2002–2007)
Fillmore (2002–2004)
Lilo & Stitch (2003 - 2006)
Hannah Montana (2007 - 2009)
Dave the Barbarian (2003–2004)
Brandy ja Herra Whiskers (2003–2006)
Jake Long – amerikkalainen lohikäärme (2005–2007)
Paljon melua Maggiesta (2005–2006)
Pikku einsteinit (2005–)
Keisarin uusi koulu (2006–2008)
Mikki Hiiren kerhotalo (2006–)
Vaihdokit (2006–2009)
Ystäväni Tiikeri & Nalle Puh (2007–)
Finias ja Ferb (2007–)
Viidakon vauhtiviikarit (2009–2012)
Special Age Oso (2009–)
Televisiosarjat > 2010–luku

Kick Buttowski (2010)
Jake ja Mikä-Mikä-Maan merirosvot (2011–2016)
Tron: Uprising (2012–2013)
Gravity Falls (2012–2016)
Descendants: Wicked World (2015–2017)
Leijonakaarti (2015–2019)
DuckTales (2017–2021)
Kolmonen (jalkapallo)

| Kolmonen |
| --- | --- |
 Meneillään oleva kausi Kolmosen kausi 2024 

Laji:  Jalkapallo
Maa(t):   Suomi
Joukkueita:  104
Sarjataso:  5
Ylempi taso:  Kakkonen
Alempi taso:  Nelonen
Kolmonen (ruots. Trean) on miesten jalkapallon viidenneksi korkein sarjataso Suomessa. Kolmosta pelataan Palloliiton piirien järjestämissä sarjoissa. Kaudella 2024 Kolmosessa on kymmenen lohkoa (kolme Uudenmaan piiristä), joiden voittajat karsivat nousuoikeudesta Kakkoseen.
Lohkot ja joukkueet kaudella 2025 > Etelä-Suomi

| 0 | 1 | 2 |
| --- | --- | --- |
|  Lohko A EBK, Espoo  EIF/Akademi, Raasepori  EPS/Reservi, Espoo  EsPa/Renat, Espoo  FC Espoo, Espoo  FC FINNKURD, Helsinki  GrIFK/Akatemia, Kauniainen  HooGee, Espoo  NuPS, Vihti  SexyPöxyt, Espoo  Tikka, Espoo  VJS/2, Vantaa  |  Lohko B Atlantis FC/PM, Helsinki  EsPa, Espoo  FC Futura, Porvoo  FC Kontu, Helsinki  Gnistan/Ogeli, Helsinki  MPS, Helsinki  PPJ/Ruoholahti, Helsinki  Ponnistajat, Helsinki  Ponnistus, Helsinki  Sibbo-Vargarna, Sipoo  Toukolan Teräs, Helsinki  Valtti, Helsinki  |  Lohko C FC Lahti/69, Lahti  HIFK, Helsinki  HJK/Kantsu, Helsinki  JäPS/47, Järvenpää  LPS, Helsinki  MPS/Atletico Malmi, Helsinki  PKKU/2, Kerava  PPJ/Lauttasaari, Helsinki  RiPS, Riihimäki  TiPS, Vantaa  TuPS, Tuusula  Töölön Taisto, Helsinki  |
Lohkot ja joukkueet kaudella 2025 > Länsi-Suomi

| 0 | 1 | 2 |
| --- | --- | --- |
|  Lohko A EuPa, Eura  IFK Mariehamn 2, Maarianhamina  KaaPo, Kaarina  LTU, Kaarina  Masku, Masku  PIF, Parainen  Peimari UTD, Sauvo  PiPS, Kaarina  SalPa 2, Salo  TOVE, Pori  VG-62, Naantali  ÅIFK, Turku  |  Lohko B ACE, Tampere  FC Haka j., Valkeakoski  FC Lasten, Tampere  Ilves-Kissat, Tampere  Loiske, Lempäälä  NoPS, Nokia  Pato, Janakkala  TP-49, Akaa  TP-T, Tampere  TPV/2, Tampere  Tampere United/2, Tampere  Ylöjärvi United FC, Ylöjärvi  |  Lohko C FC Kiisto, Vaasa  FC Ylivieska, Ylivieska  FF Jaro/Akademi, Pietarsaari  KPV/Akatemia, Kokkola  Korsnäs FF, Korsnäs  LBK, Luoto  SIF, Vaasa  SJK-j, Seinäjoki  Sisu, Seinäjoki  Sporting Kristina, Kristiinankaupunki  Sääripotku, Kokkola  VPV, Vaasa  |
Lohkot ja joukkueet kaudella 2025 > Itä- ja Keski-Suomi

| --- | --- |
 Lohko AC1 FC Blackbird, Jyväskylä  HoDy, Jyväskylä  Huima/Urho, Äänekoski  JJK Jyväskylä/2, Jyväskylä  KeuPa, Keuruu  Komeetat, Jyväskylä  Rangers, Jyväskylä  ViPa, Laukaa Lohko AC2 JIPPO-j/PunaMusta, Joensuu  Kings SC, Kuopio  LehPa, Kontiolahti  NiemU, Rääkkylä  PK-37, Iisalmi  ToU, Siilinjärvi  Yllätys, Liperi  Zulimanit, Kuopio :  Lohko B Pääartikkeli: Kaakkois-Suomen Kolmonen Edustus IPS, Imatra  Edustus STPS, Savonlinna  FC LaPa, Lappeenranta  KJP, Kouvola  KoPa, Lemi  Kultsu FC, Lappeenranta  LAUTP, Lappeenranta  MP/2, Mikkeli  MiPK, Mikkeli  PeKa, Kotka  Purha, Kouvola  Union Plaani, Heinola
Lohkot ja joukkueet kaudella 2025 > Pohjois-Suomi

Ajax, Kempele
HauPa, Oulu
KaPa, Kajaani
KajHa, Kajaani
KePS, Kemi
OPS, Oulu
OTP, Oulu
PonPa, Muhos
RoPo, Rovaniemi
Villan Pojat, Oulu
Neuvostoliiton ja Japanin suhteet ennen toista maailmansotaa

Japani  Neuvostoliitto
Neuvostoliiton ja Japanin suhteet pohjautuivat ennen toista maailmansotaa Venäjän keisarikunnan ja Japanin keisarikunnan samoin kuin myös muiden maiden kilpailulle Kaakkois-Aasiassa lähinnä Kiinan alueista. Japani liittoutui vuonna 1902 Britannian kanssa, mikä mahdollisti sille liittymisen ensimmäiseen maailmansotaan Saksan toimilupa-alueiden saamiseksi Versailles'n rauhan 156. artiklan perusteella, vaikka myös Kiina oli ollut ympärysvaltojen puolella ensimmäisessä maailmansodassa ja siellä oli ollut odotuksia Saksan toimilupa-alueen palaamisesta Kiinan suoraan hallintaan. Japanin politiikka heijasti periaatteessa Britannian pyrkimyksiä padota Venäjän vaikutusvallan kasvua Aasiassa, minkä vuoksi se pääsi hyötymään niin Kiinan kuin Koreankin alueista.
Neuvosto-Venäjä ja Japani

Japani osallistui monien ympärysvaltojen tapaan Venäjän interventioon vahvan asemansa takaamiseksi Kiinassa. Japani laski joukkoja maihin Vladivostokissa.
Neuvostoliitto ja Japani

Maiden välit normalisoituivat jossain määrin, kun Japani veti joukkonsa pois Neuvosto-Venäjältä. Kuitenkin vuosina 1938 ja 1939 Neuvostoliitto ja Japani joutuvat kahteen aseelliseen yhteenottoon keskenään, joissa Neuvostoliitto onnistui torjumaan Japanin hyökkäykset.
Neuvostoliitto ja Japani > Halhin-Golin taistelut

Neuvostoliitto torjui 1938 Japanin rajoitetun hyökkäyksen kahdelle kukkulalle sekä vuonna 1939 laajahkon hyökkäyksen Mongoliaa vastaan, jonka turvallisuuden Neuvostoliitto oli ryhtynyt takaamaan.
Aiheesta muualla

Kuvia tai muita tiedostoja aiheesta Neuvostoliiton ja Japanin suhteet ennen toista maailmansotaa Wikimedia Commonsissa
Vuoden 1918 riisimellakat

Vuoden 1918 riismellakoissa poltettu Suzuki Shoten, Kobessa.
Vuoden 1918 riismellakoiksi (jap. 米騒動, kome sōdō) kutsutaan Japanissa heinä-syyskuussa vuonna 1918 tapahtuneita mellakoita, jotka johtivat Terauchi Masataken hallinnon kaatumiseen.
Syyt

Riisin hinnan jyrkkä nousu aiheutti taloudellisia vaikeuksia erityisesti maaseudulla. Riisinviljelijöiden riisistä saama hinta ei noussut riisin jälleenmyyntihinnan noususta huolimatta, joten viljelijät kokivat vihaa riisin jälleenmyyjiä ja valtion virkamiehiä kohtaan. Riisin hinnan nousu liittyi ensimmäisen maailmansodan jälkeiseen inflaatiokierteeseen, jonka myötä useimpien kulutustavaroiden hinnat nousivat. Siperian intervention myötä Venäjä otti takaisin haltuunsa Siperian, mikä entisestään nosti riisin hintaa kun Japanin hallitus osti riisinviljelijöiden varastot Siperiassa olevien joukkojen käyttöön. Hallitus epäonnistui taloudenhoidossa ja levottomuudet levisivät maaseudulta kaupunkeihin.
Mellakat

Mellakat olivat ennennäkemättömiä sekä laajuudeltaan että väkivaltaisuudeltaan. Levottomuudet alkoivat Toyaman prefektuurissa sijaitsevasta Uozun kaupungista 23. heinäkuuta 1918. Mielenosoitus alkoi rauhallisena vetoomuksena, mutta muuttui nopeasti mellakoiksi, ryöstelyksi ja lakoiksi. Syyskuun puoliväliin mennessä oli tapahtunut 623 mellakkaa joihin oli osallistunut yli 2 miljoonaa henkilöä. Noin 25 000 mielenosoittajaa vangittiin ja heistä 8 200 tuomittiin rikoksista eri asteisiin rangaistuksiin lievistä sakoista kuolemaantuomioon saakka.
Julkisen järjestyksen romahduksen myötä pääministeri Terauchi jätti hallituksensa eronpyynnön 29. syyskuuta 1918.
Aiheesta muualla

Kuvia tai muita tiedostoja aiheesta Vuoden 1918 riisimellakat Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Rice Riots of 1918
Käännös suomeksi
Ranskanleipä

Ranskanleivän puolikas.
Osuusliike Elannon polakaksi kutsutussa ranskanleivässä oli poikittaisia viiltoja.
Ranskanleipä on valkoisesta vehnäleipätaikinasta leivottu pitkulainen leipä. Ranskanleivän päälle viilletään yksi tai useampia viiltoja ennen uuniin laittoa.
Ranskanleipä oli 1970-luvun alkuun saakka Suomen suosituimpia kaupasta ostettavia leipiä, minkä vuoksi ranskanleivän hinta otettiin yhdeksi komponentiksi kuluttajahintaindeksiin. Tällöin sen hinta joutui niin suuren huomion kohteeksi, että leipomot siirtyivät sen valmistuksesta erilaisten erikoisleipien kehittämiseen, koska niitä voitiin hinnoitella vapaammin.
Irtomyyntinä myydyssä tai itse tehdyssä ranskanleivässä voi olla rapea kuori, mutta muovipussissa myydyn ranskanleivän kuori nahistuu nopeasti pehmeäksi.
Samanlaisesta taikinasta voidaan leipoa myös vuokaleipää (esim. vaalea paahtoleipä), pyöreitä limppuja, pieniä sämpylöitä (esim. saksansämpylä) tai pitkiä ja kapeita patonkeja. Ranskanleipätaikinaan voidaan käyttää veden sijasta maitoa ja lisänä sokeria hiivan ravinnoksi.
Ranskanleivän kansanomaisia nimiä ovat junttaleipä, junttapulla ja ranskanpulla.
Tuoretta ja ilman rasvaa leivottua ranskanleipää käytetään myös konservoinnissa esimerkiksi maalausten ja muiden herkkien pintojen hellävaraiseen puhdistukseen. Leivästä käytetään vain sisus, josta muotoillaan sopivan kokoinen puhdistuspallo.
Emil Kukko

Emil Kukko (myöh. Skarra, 14. toukokuuta 1888 Vaasa – 25. heinäkuuta 1963 Porvoo) oli suomalainen yleisurheilija, joka menestyi poikkeuksellisen monessa eri lajissa.
Kukko kilpaili Tukholman 1912 olympialaisissa kolmessa eri lajissa: keihäänheiton karsinnassa hän oli 18:s, pituushypyn karsinnassa 24:s eikä menestystä irronnut myöskään viisiottelusta.
Kukko edusti seuratasolla Helsingin Kisa-Veikkoja ja Porvoon Akillesta. Hän saavutti vuosina 1909–1912 lukuisia SM-mitaleja. Vuonna 1909 hän saavutti SM-hopeaa pituushypyssä. Vuonna 1910 hän saavutti SM-hopeaa sadan ja 200 metrin juoksuissa sekä SM-pronssia pituushypyssä, kolmiloikassa ja viisiottelussa. Vuonna 1911 Kukko voitti Suomen-mestaruuden 100 metrin juoksussa ajalla 12,2, viestijuoksussa ja pituushypyssä tuloksella 638 sekä sai SM-hopeaa viisiottelussa ja pronssia 200 metrin juoksussa. Vuonna 1912 hän voitti SM-kultaa viisiottelussa ja sai hopeaa 200 metrin juoksussa ja pituushypyssä sekä pronssia 100 metrin juoksussa.
Työelämässä Kukko toimi WSOY:n ylifaktorina.
Aarni Nyström

Aarni Johannes Nyström (myöh. Norha, 28. huhtikuuta 1887 – 24. helmikuuta 1946) oli suomalainen pikajuoksija. Hän voitti 100 metrin juoksun Suomen mestaruuden vuosina 1912 ajalla 11,2 ja 1913, jolloin voittoaika oli 11,8. Nyström voitti myös 200 metrin Suomen mestaruuden vuonna 1916 ajalla 23,6. Lisäksi hän oli kolmas 200 metrillä vuonna 1912 ja voitti pituushypystä, keihäänheitosta, 190 metrin juoksusta, kiekonheitosta ja painista koostuneen viisiottelun vuonna 1913.
Teri Hatcher

| Teri Hatcher |
| --- | --- |
 Teri Hatcher vuonna 2010.
Henkilötiedot
Koko nimi:  Teri Lynn Hatcher
Syntynyt: 8. joulukuuta 1964 (ikä 60) Sunnyvale, Kalifornia, Yhdysvallat
Ammatti:  näyttelijä
Puoliso:  Marcus Leithold (1988–1989) Jon Tenney (1994–2003)
Näyttelijä
Aktiivisena:  1985–
Merkittävät roolit:  Täydelliset naiset Teräsmieheni
Aiheesta muualla
IMDb 
Elonet
Teri Lynn Hatcher (s. 8. joulukuuta 1964 Sunnyvale, Kalifornia, Yhdysvallat) on yhdysvaltalainen näyttelijä. Hänet tunnetaan muun muassa Susan Mayerin roolistaan televisiosarjassa Täydelliset naiset (2004–2012), josta hänet palkittiin muun muassa parhaan naispääosan Golden Globella.
Lapsuus ja nuoruus

Teri syntyi Owen ja Esther Hatcherille Sunnyvalessa, San Franciscon esikaupungissa, Kaliforniassa. Hänen isänsä on sähköinsinööri ja hänen äitinsä on tietojenkäsittelijä. Hatcher kävi koulua Mango Junior High’ssa (nykyään Sunnyvale Middle School), Fremont High Schoolissa Sunnyvalessa ja De Anza Collegessa Kalifornian Cupertinossa.
Hän on Owen ja Esther Hatcherin ainoa lapsi. Hän on opiskellut muun muassa näyttelemistä ja matematiikkaa.
Maaliskuussa 2006 Hatcher paljasti Vanity Fair -lehdelle joutuneensa lapsena hyväksikäytetyksi. Hyväksikäyttäjä oli hänen setänsä Richard Hayes Stone. Hatcherin vanhemmat eivät hänen mukaansa olleet tietoisia asiasta tuolloin. Vuonna 2002 hän oli auttanut Santa Claran piirikunnan syyttäjiä osoittamaan Stonen syylliseksi myöhempään hyväksikäyttöön, jonka seurauksena 14-vuotias naispuolinen uhri oli tehnyt itsemurhan. Stone todettiin syylliseksi ja hän sai 14 vuoden vankeustuomion.
Ura

Hatcher aloitti esiintymisuransa nuorena tyttönä ottamalla balettitunteja San Juan Girls’ Ballet Studiossa Kalifornian Los Altosissa. Myöhemmin hän opiskeli näyttelemistä American Conservatory Theaterissa. Yksi hänen ensimmäisistä työpaikoistaan oli San Francisco 49ers -joukkueen cheerleaderinä. Näihin aikoihin hän esitti myös merenneitoa Lemmenlaivan viimeisellä tuotantokaudella.
Hatcher muistetaan parhaiten roolistaan Lois Lanena televisiosarjassa Teräsmieheni, mutta hän on myös esiintynyt elokuvissa kuten Spy Kids (2001), vuoden 1997 James Bond -elokuvassa Huominen ei koskaan kuole, Dead in the Water (1991), Vaarojen laakso (1996) ja Taivaan vangit (1996). Lisäksi Hatcher on vieraillut Star Trek – uudessa sukupolvessa, Seinfeldissa ja Ihmemies MacGyverissa, jossa hän esitti MacGyverin ystävää Penny Parkeria.
Teri juonsi Saturday Night Livea vuonna 1996.
Vuonna 1997 FHM-lehden lukijat äänestivät hänet maailman seksikkäimmäksi naiseksi.
Vuodesta 2004 hän on esittänyt yksinhuoltaja Susan Mayeria ABC:n Täydellisissä naisissa, josta hän voitti tammikuussa 2005 parhaan naisnäyttelijän Golden Globen sarjassa komedia tai musikaali. Vuonna 2005 Hatcher voitti myös SAG-palkinnon samassa sarjassa. Heinäkuussa hänet nimettiin Emmy-ehdokkaaksi parhaan naispuolisen komedianäyttelijän kategoriassa Marcia Crossin ja palkinnon voittaneen Felicity Huffmanin ohella.
Huhtikuusta 2006 Hatcher on yksi parhaiten palkattuja televisionäyttelijöitä Yhdysvalloissa. Lehtitietojen mukaan hän ansaitsi 380 000 dollaria jokaiselta Täydellisten naisten jaksolta. Toukokuussa 2006 hän julkaisi ensimmäisen kirjansa Burnt Toast: And Other Philosophies of Life.
Yksityiselämä

Hatcher on ollut kahdesti naimisissa. Hänet vihittiin 4. kesäkuuta 1988 Marcus Leitholdin kanssa. Avioliitto päättyi eroon jo seuraavana vuonna. 27. toukokuuta 1994 Hatcher meni naimisiin näyttelijä Jon Tenneyn kanssa. Heillä on yksi tytär (s. 1997). Hatcher ja Tenney erosivat maaliskuussa 2003.
Filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1989 | Ensimmäinen leffa | The Big Picture | Gretchen |
| 1989 | Tango & Cash | Tango & Cash | Katherine ”Kiki” Tango |
| 1991 | The Brotherhood | The Brotherhood | Teresa Gennaro |
| 1991 | Saippuakuplia | Soapdish | Ariel Maloney |
| 1991 | Dead in the Water | Dead in the Water | Laura Stewart |
| 1992 | Suorat sanat | Straight Talk | Janice |
| 1993 | Murhan käsikirja | The Cool Surface | Dani Payson |
| 1993 | Brain Smasher... A Love Story | Brain Smasher… A Love Story | Samantha Crain |
| 1993 | All Tied Up | All Tied Up | Linda Alissio |
| 1996 | Taivaan vangit | Heaven’s Prisoners | Claudette Rocque |
| 1996 | Vaarojen laakso | 2 Days in the Valley | Becky Foxx |
| 1996 | Dead Girl | Dead Girl | ohikulkija |
| 1997 | Huominen ei koskaan kuole | Tomorrow Never Dies | Paris Carver |
| 1998 | Suuri luokkakokous | Since You’ve Been Gone | Maria Goldstein |
| 1999 | Fever | Fever | Charlotte Parker |
| 2000 | Running Mates – aisapari | Running Mates | Shawna Morgan |
| 2001 | Spy Kids | Spy Kids | Ms. Gradenko |
2001: Jane Doe
| 2003 | A Touch of Fate | A Touch of Fate | Megan Marguilas |
| 2003 | Momentum | Momentum | Jordan Ripps |
| 2003 | Two Girls from Lemoore | Two Girls from Lemoore | sokea nainen |
| 2007 | Resurrecting the Champ – pelastakaa mestari | Resurrecting the Champ | Andrea Flak |
| 2009 | Coraline ja toinen todellisuus | Coraline ja toinen todellisuus | Mel Jones, valeäiti ja oikea äiti (äänirooli) |
| 2013 | Lentsikat | Planes | Tytti (äänirooli) |
| 2014 | Lentsikat 2: Pelastajat | Planes: Fire & Rescue | Tytti (äänirooli) |
Filmografia > Televisiosarjat

| Televisio> Vuosi | Televisio> Suomenkielinen nimi | Televisio> Alkuperäinen nimi | Televisio> Rooli | Televisio> Jakson nimi |
| --- | --- | --- | --- | --- |
| 1989 | Lemmenlaiva | The Love Boat | Amy | 19 jaksoa |
| 1986–1987 | Capitol | Capitol | Angelica Stimac Clegg | 4 jaksoa |
| 1986–1990 | Ihmemies MacGyver | MacGyver | Penny Parker | 6 jaksoa |
| 1987 | Karen’s Song | Karen’s Song | Laura Matthews | 13 jaksoa |
| 1987 | Harryn lakitupa | Night Court | Kitty | ”Who Was That Mashed Man?” |
| 1988 | CBS Summer Playhouse | CBS Summer Playhouse | Lauri Stevens | ”Baby on Board” |
| 1988 | Star Trek – uusi sukupolvi | Star Trek: The Next Generation | B. G. Robinson | ”The Outrageous Okona” |
| 1989 | L.A. Law | L.A. Law | Tracy Shoe | ”I’m in the Nude for Love” |
| 1989 | Aikahyppy | Quantum Leap | Donna Eleese | ”Star-Crossed” |
| 1990 | Murphy Brown | Murphy Brown | Madeline Stillwell | ”Fax or Fiction” |
| 1990 | Kauhua kryptasta | Tales from the Crypt | Stacy | ”The Thing from the Grave” |
| 1991 | The Exile | The Exile | Marissa | ”Eclipse” |
| 1991 | Sunday Dinner | Sunday Dinner | TT Fagori | 6 jaksoa |
| 1993–1997 | Teräsmieheni | Lois & Clark: The New Adventures of Superman | Lois Lane | 87 jaksoa |
| 1993–1998 | Seinfeld | Seinfeld | Sidra | 3 jaksoa |
| 1998 | Frasier | Frasier | Marie | ”First Do No Harm” |
| 2004 | Miehen puolikkaat | Two and a Half Men | Liz | ”I Remember the Coatroom, I Just Don’t Remember You” |
| 2004–2012 | Täydelliset naiset | Desperate Housewives | Susan Mayer | 181 jaksoa |
| 2010 | Smallville | Smallville | Ella Lane | ”Abandoned” |
| 2012 | Jane by Design | Jane by Design | Kate Quimby | 4 jaksoa |
| 2012 | Funny or Die Presents... | Funny or Die Presents… | Rebecca Tyler | ”Black Friday Thanksgiving” |
| 2013–2015 | Jake ja Mikä-Mikä-Maan merirosvot | Jake and the Never Land Pirates | Beatrice Le Beak | 7 jaksoa |
| 2016 | Poikamiesboksi | The Odd Couple | Charlotte | 5 jaksoa |
Aiheesta muualla

Kuvia tai muita tiedostoja aiheesta Teri Hatcher Wikimedia Commonsissa
Teri Hatcher Internet Movie Databasessa. (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Espanja  Ranska  BnF data  Saksa  Israel  Yhdysvallat  Tšekki  Korea  Alankomaat  Puola 
Taiteenala:  Emmy Awards  MusicBrainz 
Henkilöt:  Deutsche Synchronkartei  Elonet 
Muut:  SNAC  IdRef 
Teri Hatcher vuoden 2008 Emmy-gaalassa.